চীনের সিচুয়ান-তিব্বত মহাসড়ক :  চায়নার মানে চীনের আরেক বিপজ্জনক রাস্তা এই সিচুয়ান-তিব্বত মহাসড়ক। সিচুয়ান রাজ্যের চেঙর থেকে তিব্বত রাজ্যের রাজধানী লাসা পর্যন্ত এই রাস্তাটি প্রায় আড়াই হাজার কিলোমিটার দীর্ঘ। আর এই লম্বা রাস্তার দুইপাশে আছে রাজ্যের যতো পাহাড় আর নদী। গুনলে দেখবে, পাহাড় আছে মোটমাট ১৪টি, এদের প্রত্যেকটিই চার-পাঁচ হাজার মিটার উঁচু! আর নদীও আছে প্রায় ১  ডজন! আর নদীগুলোও যেমন তেমন নদী না, দাদু, জিনসা, ল্যান্টসাং, মুজিয়াং-য়ের মতো বিখ্যাত সব নদী। এতো গেলো রাস্তাটার সৌন্দর্য্যরে গল্প। শুধু সুন্দর হলে তো আর রাস্তাটার গল্প আজকে বলতাম না। এই রাস্তাটার একটা নিয়মিত ঘটনা হলো ভূমিধ্বস আর পাথর ধ্বস। এবার বোঝো, তুমি পাহাড় আর নদী দেখতে গিয়ে কি ভূমিধ্বস আর পাথরধ্বসে মরতে রাজি আছো?